Mbo’ehára David Galeano Olivera ohechaukákuri ta’ânga ha upekuévo omombe’u mba’eichaitépa oiko hikuái umi ñande ypykue Guarani, Paî Tavyterâ, oguerekóva hekoha Amambaýpe, oîháme avei Jasuka Renda ha’ekuéra omomba’eguasuetéva. Upéicha avei oñe’êkuri Guarani reko ypykuére ha upevarâ ohechaukákuri umi japepo ra’ânga Guaranikuéra oipurúva ko’aĝaite peve oî jave omanóva ijapytekuéra. Upéi oñe’ê avei Guarani ñe’êre ha omombe’u mba’eichaitépa oî ñane retâ ha ambue tetâ rupi Guarani mbo’e ha ipahaitépe he’íkuri mba’érepa tekotevê ñambo’e ñane Avañe’ê ha mba’épa hemby gueterei tembiaporâ.